JohanHeinsen/ENO huggingface dataset:
Lolland-Falsters Stifts-Tidende, 1823-07-25
Fra 8de til 23de Juli ere følgende Reisende passerede Beltet imellem Sjælland og Falster: Til Siælland. Dandselærer Lund med Moder og tvende Søstre, Skrædermester Melander, Snedkermester Dubigers, Jfr. Schiøs, Guldsmed, Holm, Stud. Medic. Jensen, Contorist Ørsleff, Handelsbetjent Lublin, Kammerraad Ebbesen med Datter, Consistorialraad Boeck, Jfr. Lund, Jfr. Carstesen, Kjøbmand Krøyer, Muurmester Lange, Skrædermester Skibsted, Skoemagermester Wulff, Forvalter Jbsen med Søster, Degn og Skolelærer Fogh, Kjøbm. Lorenzen, Byg mester Mertins, Propriet, Kierketerp, Frue Grevinde Juel Vind Frys med Følge, Amtsprovst Grundtvig, Overauditeur Lassen, Frøken Balle, Hs. Høivelb. Hr. Kammerherre, Stiftsbefalingsmand og Ridder von Jessen, med Familie og Følge, Kammerraad og Forst inspecteur Ulrich, Kjøbmand Jbsen, Jfr. Hulegaard, Exam. juris Jantzen, Kjøbmændene Freindt og Salamon, Hr. Etatsraad de Neergaard Etatsraad Qvistgaard, Regimentschirurg Rasmussen med Familie, Statshauptmand Schulz med Søn, Major Mohr, Apotheker Mohr, Mad. Boberg med Familie, Hr. Thomsen, Mad. Kraglund med Familie, Hr. Justitsraad og Borgemester Møller med Fantilie, Adjunct Petersen, og Discipel Kauffmann. Til Falster. Mad. Lindstrøm, Frue Leth med Datter, Major von Gehler med Familie, Kjøbmændene Freindt, Salomon, Lublin, Bloch og Berg, Dreiermester Philipsen, Conditorerne Nordberg og Borelle, Contorist Ørsleff, Stud. Med. Jensen, Kniplingshandlerne Pors, Uldall og Guldager, Kobber handler Cortens, Pastor Nannestad med Familie, Etatsraaderne Neergaard og Qvistgaard, Proprietair Kierketerp med Familie, Mad. Buch, Slagter Heig, Mad. Schierning med Datter, Cand. juris Thidemann, Student Benzon, Jomfruerne Schmidt og Schram, Forv. Jbsen med Søster, Disciplene Nyrop, Suhr, Prytz, Smith, Ehrenreich, Meding og Resch, Landvæsenscommissair Feilberg, Frue Rothe med Familie, Studenterne Schov og Stampe, Degn og Skolelærer Fogh med Familie, Baron Rosenkrantz, Stud. Theol. S. S. Garde, Statshauptmand Schulz med Søn, Apotheker Mohr, Kammerraad Ebbesen.
Lolland-Falsters Stifts-Tidende, 1823-07-25
Den 22 Juli solgtes Specier paa Kjøbenhavns Børs til 15 Mk. Obligationer (med Renter fra 11te Juni 1823) 78 1/2. Nationalbank-Obligationer (af Laanet d. 2 Febr. 1820) 102 1/2 Rbd. r. S. (uden Renter) eller 128 Rbd. Sedler pr. 100 Rbd. r. S. Norske Sedler 15 1/2 Rbd. pr. 10 Spec. norsk. Svenske Sedler 61 1/2 s. Disconto 5 Proc.
Lolland-Falsters Stifts-Tidende, 1823-07-25
Bekiendtgjørelser. Gaabense. Formedelst en forehavende Hoved Reparation paa Gaabense Færge broe, der foretages Onsdagen den 30 Juli, med nogle Pæles Nedramning, hvortil de sammesteds værende 2de store Færger maae afbenyttes, bekjendtgjøres herved: at Reisende her fra Stiftet, som mueligen skulle have bestemt denne Dag til at overføres her fra til Sjælland, (hvilket kun gjelde for dem der medfører egen Eqvipage, hvortil de store Færger maae bruges) vilde behage at bestemme Dagen før eller efter til Overfarten her fra, med mindre Bestillingen forud kan skee, for derefter at kunne reqvirere en Færge fra Wordingborg; hvorimod enkelte Reisende, som kun behøve Seilsbaade til deres Overførelse, kunne til enhver Tid blive befordret. Endvidere maae anmærkes: at foranførte Standsning, den 30 Juli, kun skeer paa denne Dag og ingen flere. Gaabense, den 23 Juli 1823. Arnkiel.
Lolland-Falsters Stifts-Tidende, 1823-07-25
Undertegnede er ankommen fra Kjøbenhavn til Nakskov, logerer hos Herr Gjæstgiver Calmer og recommanderer sig herved saavel med at male paa Elfenbeen som Pergament Tegning i Migniatur. C. Lübbers, Migniaturmaler.
Lolland-Falsters Stifts-Tidende, 1823-07-25
Capital, som anbydes. 211 Rbd. 2 Mk. 11 s. Sedler af Gammelgaards Godses Overformynderies Umyndiges Midler kan, imod derfor at stille anordningsmæssig Sikkerhed, erholdes til Laans naar man derom melder sig hos Undertegnede. Gammelgaard, den 19 Juli 1823. Hanssen, Skiftefuldmægtig.
Lolland-Falsters Stifts-Tidende, 1823-07-25
Auction. Ved en Auction, som afholdes førstkommende Fredag den 1 August i Kjøbmand A. Raahauges Gaard i Nakskov, over en Deel Ind- og Udboe, Heste, Vogne, Plouge, Kakkelovne m.v., bliver tillige bortsolgt et Brændeviinstøi paa 4 Tdr. med Kar a., en Balance-Vægt med Lodder, samt en i Byens Fruegade beliggende Hauge; hvilket herved til Liebhaveres Efterretning bekjendtgjøres.
Lolland-Falsters Stifts-Tidende, 1823-07-25
Jfølge Dom og Jndførsel og efter Begjæring af Udlægshaveren bliver afholdt 3de offentlige Auctioner til Bortsælgelse af det Kjøbmand J. S. Lindemanns Enke tilhørende Huus No. 272 i denne Byes Søndergade. Huset bestaaer, ifølge den optagne Taxationsforretning, af 4 Fag Forhuus til Gaden, indrettet til Stuer, Kammer og Forstue med Loft og Fjellegulv; 5 Fag Sidehuus, indrettet til Kjøkken, Spisekammer, samt 2de Pakkamre, 3 Fag Baghuus, indrettet til Brændehuus og Vognremisse, alt Muur og Bindingsværk, og desuden ligger til samme en stor Gaardsplads med en Brønd. Disse Auctioner afholdes den 20de An gust, samt 3die og 17de September d. A., hver Dags Formiddag Kl. 10, hvoraf de 2de første afholdes paa Byens Raadstue og den 3die i Stedet selv; hvilket herved, i Overeensstemmelse med Placaten af 22de April 1817, bekjendtgjøres til vedkommende Pantecreditorers, som og til de Lysthavendes Efterretning, med Tilføjende: at Conditionerne forinden Auctionerne ere til Eftersyn hos Hr. Cancellieraad Pontoppidan heri Byen. Nakskov, den 17 Juli 1823. Schwensen.
Lolland-Falsters Stifts-Tidende, 1823-07-25
Tilkjøbs.
Lolland-Falsters Stifts-Tidende, 1823-07-25
Vinterbyg, nylig høstet og forsket, kan hos Undertegnede bekommes. Knuhtenborg, den 25 Juli 1823. Schouboe. Andagts Blomster fra Schweitz omplantede paa dansk Grund. Af F. C. Gutfeld – kan nu igjen bekommes paa Addresse-Contoiret.
Lolland-Falsters Stifts-Tidende, 1823-07-29
17de Aargang. Lollands Falsters Stifts No. 58. Kongelig privilegerede. Addresse-Contoirs Efterretninger, som forsendes. med Ride-Posten, Tirsdagen. den 29de Juli 1823. ret. Redigeret, trykt og forlagt af Pastor emeritus C. F. Schultz, privilegeret Bogtrykker,
Lolland-Falsters Stifts-Tidende, 1823-07-29
Udenlandsk.
Lolland-Falsters Stifts-Tidende, 1823-07-29
(Af Børsenhalle. Frankrig.
Lolland-Falsters Stifts-Tidende, 1823-07-29
General Ballasteros var den 27de Juni med 16,000 Md. i Villanuena de la Fuenta, hvorved han dominerer Sierra Morena. Congressen i Sevilla har med Rolighed erfaret Efterretningen om Abisbals Forræderie og saavel han som Grev Moncijo er eenstemmig sat under Tiltale. Fra Perpignan meldes, angaaende Tabet af en Transport Levnetsmidler, som var bestemt for de Tropper, der indeslutter Seo, at den, som kuns var eskorteret af 200 Md., blev angreben af Gen. Llovera - mellem Capriana og S. Fitou - med 800 Md. Linietropper og 2000 Bønder, som havde borttaget den efter tapper Modstand af Eskorten. - Fra Armeen i Spanien meldes, efter en Beretning fra Marskal Moncey, Mataro, 7de Julii. Den 5te og 10de Divisions Bevægelser mod Barcelona ville begynde i Morgen. Den 5te vil forlade sin Stilling i Mataro, Parpes og Granolles, og tage en ny paa den venstre Bred af Besas fra dens Udløb i Havet indtil ligeoverfor det Punct, hvor Ripollet flyder i den; denne Divisions høire Fløi vil udstrække sig ved den sidstnævnte Flod. Den 10de Division, som holder Caldas de Mombui og Gariga besat, vil den 8de postere sig paa høire Side af den 5te og udstrække sig til Martorell. Milans har samlet sin Division paa det første Punct, Llobera holder med sine Folk Martorell besat. Overløbere melde, at disse Divisioner ere forstærkede ved en stor Deel af Garnisonen fra Barcelona, og at deres samlede Styrke beløber sig til henimod 7000 Mand. Vic. Donadien vil den 9de med den største Deel af sin Magt marschere mod Molens deel Rei; hans høire Fløi vil gaae mod Martorell.
Lolland-Falsters Stifts-Tidende, 1823-07-29
Grev Curial vil samme Dag lade St. Creubesætte med Tropperne af den 5te Division og der sætte sig i Forbindelse med den 10de Division, hvis Bevægelser mod Molens det Rei han vil understøtte, om Fienden skulde gjøre Modstand. Barcelonas Beleiring vil blive formeret den 10de Juli. Befalingerne til denne Operation ville blive uddeelte i Forhold til Resultaterne af de Bevægelser, der udføres den 8de eller 9de. To Batailloner af det 60de Linieregiment ville i Morgen være samlede i Cardaden; den tredie vil indtræffe der den 10de. En Bataillon af det 16de Linieregiment vil i Morgen ankomme til Mataro med Reserveparkens Batterie; begge de andre een eller to Dage senere. Det 60de og 16de Regiment ville danne en Brigade under Gen. Trommelin. Jeg vil i Morgen personlig begive mig til Liniens Centrum, og den følgende Dag følge dens Bevægelser. J en Skrivelse fra Molins deel Rei af 9de Juli hedder det iblandt Andet: Ved Angrebet paa Martorell blev Fienden, ligesom ved Angrebet paa Molins, levende dreven fra den ene Stilling til den anden. Gen. Achard og det 18de Linieregiment have maattet kjæmpe mod 1000 Md. i en stærk Stilling, som dette Regiment indtog med en mærkvardig Bravoure. Det 5te Jægerregiment under Baron Nourri har overalt, hvor Egnens Beskaffenhed tillod det, stærk understøttet det. Medens Divisionen Curial iværksatte Jndslutningen gjorde Fienden et Udfald med tvende Colonner og angreb Gen. Vusserots Brigade i Esplugas. Han blev kraftig afslaaet fra alle Sider; Jlden varede i 3 Timer. Den første Colonne er i Uorden kommen tilbage til Mont jou, den anden har draget sig tilbage til Landsbyen Sans, under Pladsens Kanoner. Vort Tab i disse forskjellige Fægtninger er 15 Døde og 110 Saarede. Fiendens Tab kan ikke sikkert angives; man veed blot, at han i Martorell har havt omtrent 150 Md. Døde og et stort Antal Saarede. Hans Tab ved Molins har været mindre betydelig, fordi han havde kastet sig ind imellem Biergene, for at forene sig med de ved Martorell angrebne Tropper. For Espluga har han havt nogle Døde og mange Saarede.
Lolland-Falsters Stifts-Tidende, 1823-07-29
J Morgen ville den 5te Division og endeel af den 10de fuldende Barcelonas Jndsluttelse.
Lolland-Falsters Stifts-Tidende, 1823-07-29
Spanien. Der meldes fra Cadix, at Kongen havde vægret sig ved, igjen at antage den ham tilbudte tilsyneladende Autoritet, men at Capitellet og Handelstanden havde overtalt ham dertil. Milizen i Cadix havde lovet at beskytte Hs. Majestæt. Cosuladet havde givet 22 Mill. Realer, og Bankøren Gargalo, hos hvem Kongen først var aftraadt, 2 Millioner paa Fædrenelandets Alter. En Colonne af de under Ballasteros staaende Tropper har nylig overfaldet en Transport af 500 Oxer paa dens Tog fra Aranjues til Armeen i Andalusien, hvorved 350 af dem bleve tagne og Resten adspredte omkring i Skovene. - Fra Valadolid hedder det under 25de Juni, Jfølge de igaar indløbne Efterretninger og Udnævnelsen af et Regentskab i Sevilla og Kongens Bortforelse derfra, flokkedes Folket paa Torvet, og fordrede, at alle de Personer, som vare bekjendte for deres Hengivenhed til Forfatningen, skulde arresteres som Gidsler. Jfølge deraf har Øvrigheden allerede ladet 250 saadanne Personer indspærre i St. Cruz-Collegiet. Det samme har fundet Sted i Palencia, Avilla, Segovig og andre Stæder i Castilien.
Lolland-Falsters Stifts-Tidende, 1823-07-29
Sverrig. Statssecretairen widing er af Forfatnings Committeen indstævnet for Rigsretten for flere Misligheder i sit Embeds Førelse, hvoriblandt at han uden tilstrækkelig Grund har raadet Kongen at forbyde Dagbladene Argus, Coureren fra Stockholm og Argus 2den, samt uden Licitation sluttet Contract, med en Privatmand om Tømmer=Leverance til Flaaden, uagtet der var skeet Underbud.
Lolland-Falsters Stifts-Tidende, 1823-07-29
Adskilligt. Efter det engelske Blad Morgenkrøniken tæller Rusland 580,000 Adelige, Østerrige 239,000 og Spanien 479, 150.
Lolland-Falsters Stifts-Tidende, 1823-07-29
Den for 2 Aar siden ny opbyggede dobbelte Stampemølle ved Kongsberg Krudtsabrik gik den 26de f. M. i Luften med omtrent 10 Centner Krudtsats, hvorved 1 Mand døde paa Stedet og 2 bleve stærkt beskadigede.
Lolland-Falsters Stifts-Tidende, 1823-07-29
J Odessa hersker, uagtet der har været temmelig levende Skibsfart, megen Stilhed i Handelen, da Priserne paa de udenlandske Produrter staae saa lave; Gjennemsnitsprisen paa Hvede er 12 a 13 Rb. pr. Tschw. og Rb. 7 pr. Pud. Pengemangelen er meget trykkende.
Lolland-Falsters Stifts-Tidende, 1823-07-29
J Handelen i Gothenborg hersker en lignende Stilhed, naar Udførselen af Jern til Nordamerica undtages.
Lolland-Falsters Stifts-Tidende, 1823-07-29
For den svenske Rigsdag er foreslaaet: at forhøie Kongens Hofholdnings-Udgivter fra 320,000 til 420,000 Rd. Bco. Kronprindsens fra 100 til 150,000, samt 20,000 Rd. Knappenaalspenge til Kronprindsessen.
Lolland-Falsters Stifts-Tidende, 1823-07-29
Foruden endeel større Summer til Slotternes Meublering og Reparation. Tilsammen omtrent 100,000 Sølvspecier. Missisipi-Floden i Nordamerica er i dette Foraar stegen over sine Bredder, og har anrettet skrækkelige Ødelæggelser.
Lolland-Falsters Stifts-Tidende, 1823-07-29
Efter Breve fra Marseille have de sardinske Krigskibe faaet Ordre til at opbringe spanske Kapere.
Lolland-Falsters Stifts-Tidende, 1823-07-29
En Apotheker i Rom, hvis Kone var Amme hos Erkongen af Westfalens yngste Søn, har dræbt baade sig og Hende af Jalousik,
Lolland-Falsters Stifts-Tidende, 1823-07-29
Fra Archangel meldes: Jndtil for kort Tid siden har her i Handelen hersket en Stilhed, som man ikke erindrer at have nogen finde oplevet her, og skjøndt vi fra den 27 April have havt aabent Vande, er dog Skibsfarten først begyndt i Juni Maaned. Jmidlertid er dog Antallet af de ankomne Skibe allerede nu steget til 112, hvoriblandt ere 2 under dansk Flag. Udførselen fra det Jndre af Riger har, som man havde ventet, været høist ubetydelig, hvorfor Priserne paa de meest søgte Artikler ere stegne. For kort Tid siden skete, efter et langt Mellemrum, igjen nogen Efterspørgsel efter Kornvarer.
Lolland-Falsters Stifts-Tidende, 1823-07-29
Keiseren af Østerrig har atter seet sig nødt til, ret alvorligen at frabede sig alle Overhæng af Videnskabsmænd og Kunstnere, der idelig tilsende ham deres Arbeider, hvilke dog ikke interessere Ham.
Lolland-Falsters Stifts-Tidende, 1823-07-29
Jndenlandsk. Efter Aalborg Addresseavis, skal Redacteuren af den Vestsjællandske Avis, Hs. Høiærværdighed Hr. Pastor Bastholm, Ridder af Dannebrog, være sat under Tiltale for nogle altfor frie Yttringer i hans Blad. - Og Stud. juris Frisch være forviist Kongens Rige og Lande.
Lolland-Falsters Stifts-Tidende, 1823-07-29
En juridisk Embedsmand i Provindserne vil tilbytte sig et Embede paa 12 til 1500 Rbd. S. Hovedstaden, og strax udbetale en passende Erstatning.
Lolland-Falsters Stifts-Tidende, 1823-07-29
En, udentvivl saare sjelden, Samling af Kjøbenhavns Addresseavis fra 1759 til 1823, falbydes for 75 Rbd. i Gaase gaden i Kjøbenhavn.
Lolland-Falsters Stifts-Tidende, 1823-07-29
Det danske Skib Success, Capit. Christensen, paa Reisen fra Cette til Randers, er bleven indbragt af en spansk Kaper til Algesiras.
Lolland-Falsters Stifts-Tidende, 1823-07-29
Professor Molbech agter at udgive en Samling af Kong Christian den Fjerdes egenhændige Breve og Statsskrifter.
Lolland-Falsters Stifts-Tidende, 1823-07-29
En engelsk Coureer skal være ankommen til Kjøbenhavn fra London med Depescher til Regjeringen.
Lolland-Falsters Stifts-Tidende, 1823-07-29
Ved Høiesteret er Proprietair Foss til Duegaard, for at have ladet 11 Gaarde i Houtved og Kielstrup Byer ligge øde, dømt til at bøde 400 Rbd. Sølv til Amtets Fattigkasse. Ved Landsoverretten i Viborg, var han dømt til at bøde til Kongens Fiscus8,020 Rbd. 82 1/2 s. Sølv. Ved samme Ret er Arrestanterne Christen Agerholm Siger og Niels Peder Siger, for voldsomt Overfald m.v. paa Byefogden i Nykjøbing, Cancellie-Assessor J. C. H. Rummelhoff, dømte til Forbedringshuusarbeide i to Aar i Viborg Tugt- og Forbedringshuus.
Lolland-Falsters Stifts-Tidende, 1823-07-29
J Dagen bemærkes i en Skrivelse fra Landet og Rotterne, at de i Aar ere usædvanlig slemme og gjøre megen Fortræd, ved at tage Æggene under Hønen, bide store Ællinger, trække Tappen af Øltønden, for at drikke Øllet, samt æde Propperne af Viinflaskerne og drikke Vinen, naar den er sød. J Fyen har man gjort samme Erfaring, hvorpaa kan tjene til Exempel, at de paa sine Stæder endog bide Huller og afgnave Kjødet paa Hestenes Haler, naar disse om Natten ligge i deres Stader.
Lolland-Falsters Stifts-Tidende, 1823-07-29
Politievennen har atter to Processer i Prospect, den ene af en Commissionair, der har fundet sig fornærmet over en Jndrykkelse (hvilket da atter har været Anledning til, at endeel mærkelige Historier og uefterrettelige Commissairer ere bragte for Lyset), og den anden af den danske Vaffelbager i Dyrehaugen, hvis Hoved og Hænder der, med Hensyn til Reenligheden, var fundet Adskilligt at udsætte paa, hvilket Manden nu selv erklærer for løgnagtigt.
Lolland-Falsters Stifts-Tidende, 1823-07-29
Den 28 f. M. passerede den engelske Fregat Seringapatnam, kommende fra Stokholm, Sundet. - Efter private Breve, har nylig en for de Vedkommende ubehagelig Feiltagelse, tildraget sig i England: Det Paketskib som derfra skulde bringe Breve til Gothenborg, skal have faaet den til Hamborg og Tydskland bestemte Brevsæk med, og det til Elben afgaaede Postskib skal have faaet den Postsæk, der skulde været til Gothenborg.
Lolland-Falsters Stifts-Tidende, 1823-07-29
En Gjordemoder i Dronninglunds Sogn er ved Herredstinget dømt til et Aars Forbedringshuusstraf, men af Overretten til at bøde 20 Rbd. Sølv for begaaet Qvaksalverie.
Lolland-Falsters Stifts-Tidende, 1823-07-29
J Kjøbenhavn er i forrige Uge en lille 2 Aars Pige styrtet ned fra et Vindue i 5te Etage, og var død paa Stedet. Heide, 16 Juli. Den 13de dennes havde vi den Lykke, efter 19 Aars Fraværelse, igjen at see Hs. Majestæt Kongen, og for første Gang at see Hs. Majestæt Dronningen og Deres Kongelige Høiheder, Kronprindsessen og Prindsesse Vilhelmine, heri Byen. Hs. Majestæt Kongen ankom Kl. 12 om Middagen, og Hs. Majestæt, Dronningen med begge Prindsesserne Kl. 2 om Eftermiddagen. Alle bleve modtagne med de tydeligste Tegn paa den almindelige Glæde, som den elskede Kongesamilies Ankomst foraarsagede, og som Klokkernes Lyd, Musik, Æresporte, Kanonernes Torden og lignende Høitideligheder kuns svagt formaaede at udtrykke. Efterat Hs. Majestæt havde behaget at tage forskjellige offentlige Anstalter i Øiesyn, og ladet sig forskjellige Protocoller forevise, blev der holdt Taffel, hvorved tolv unge Damer besørgede Opvartningen. Kl. 5 om Eftermiddagen forlod de høie Reisende os igjen under Klokkernes Lyd, Kanonernes Torden og den glædedrukne Mængdes Jubelraab og Ønsker for Kongehusets Held. Friedrichsstadt, 18 Juli. - Den 13de og 14de d. M. beærede Deres Majestæter, Kongen og Dronningen, og Deres Kgl. Høiheder Kronprindsesse Caroline og Prindsesse Vilhelmine, ligesom og Hans Durchl. Prinds Frederich af Hessen denne Stad med Deres Besøg. Søndags Aften Kl. 7 ankom de Kgl. Herskaber ved Færgestedet paa den norderditmarske Eiderbred. Smukt og stille Veir begunstigede Overfarten, og forøgede Dagens Høitideligheder. Herligt og rørende var Synet, at see den Kongelige Familie seile af Eiderens Speilflade. Holsteens Beboere stode, inderligen rørte ved den kjærlighedsfulde Afsked, paa den ene Side af Eideren, og Slesvigs Beboere ventede paa den anden Side med længselfuld og glad Attraa efter Ankomsten. Neppe havde Afskedshurraraabet ophørt at lyde i Ditmarsken, førend Jubelraabet fra den talløse festligklædte Folkemængde paa denne Side opfyldte Luften. Paa den ditmarske Strandbredde var opreist en smagfuld Æreport, indtil didhen ledsagede Landfogden og den ridende Garde fra Heide den Kgl. Familie. Paa den Friedrichstadtske Side af Eideren bleve Deres Majestæter modtagne af Stadens Præsident og en ridende Borgergarde med glad Hilsen. Magistraten og Borger deputerede, saavel som Geistligheden af de forskjellige Confessioner og andre Embedsmænd havde forsamlet sig ved Porten; Borgerbevæbningen var sammesteds opstillet i to Rader og modtog med Faner og klingende Spil det høitidelige Tog. Under den glade Skares Jubel og Hurraraab gik Toget igjennem Prindsessegaden og over Torvet til de Kongel. Herskabers Bolig. J Spidsen var Stadspræsidentens Vogn og den ridende Garde, derpaa fulgte den Kareet, hvori Deres Majestæter, Kongen og Dronningen, befandt sig. Ved Siden af den Kongel. Vogn red Chefen for den ridende Garde og en Officier af samme. Den Kongel. Familie blev af Stadspræsidenten indført i Sin Bolig og tillige af et Antal Borgerdøttre, modtagen med Blomster og Krandse.
Lolland-Falsters Stifts-Tidende, 1823-07-29
Kjøbenhavns Torvepriser, den 25de Juli. Rug 5 Rbd. a 5 Rbd. 3 Mk., Hvede 3 Rbd. 3 Mk. a 6 Rbd., Byg 3 Rbd. 1 Mk. a 3 Rbd. 2 Mk., Havre 2 Rbd. 2 Mk. a 2 Rbd. 4 Mk. Tønden.
Lolland-Falsters Stifts-Tidende, 1823-07-29
Den 25 Juli solgtes Specier paa Kjøbenhavns Børs til 15 Mk. Obligationer (med Renter fra 11te Juni 1823) 79 1/2 Nationalbank-Obligationer (af Laanet d. 2 Febr. 1820) 102 1/2 Rbd. r. S. (uden Renter) eller 128 Rbd. Sedler pr. 100 Rbd. r. S. Norske Sedler 15 1/2 Rbd. pr. 10 Spec. norsk. Svenske Sedler 61 1/2 s. Disconto 5 Proc.
Lolland-Falsters Stifts-Tidende, 1823-07-29
Bekjendtgjørelser. J Anledning af en ubekjendt Jndrykkelse i Stiftsavisen No. 56, om en i Nyested den 15 d. M. afholdt Rug-Auction, skylder jeg at meddele følgende: Paa min Principal, Hr. Kammerjunker, v. Raben Huitfeldt Levetzous Vegne, har jeg reqvireret den omhandlede Auction hos Hr. Byefoged Prom, hvilket denne Gang, som sædvanlig, ganske har været mig overladt.
Lolland-Falsters Stifts-Tidende, 1823-07-29
Auctionsdagen maatte jeg, i min Sygdom, lade min Fuldmægtig, Exam. juris Juul, møde for mig i Nyested, og medgav ham til den Ende 2 Prøver af Rug, hvoraf den ene Prøve indeholdt endeel Klinter, men var ingenlunde saaledes beskaffen som den i Avisen er beskreven; den var tvertimod en god Sort Rug, som for kort siden ved Auction her paa Bremmersvold blev kjøbt, uden at Nogen fandt Grund til anden Daddel, end: Rugen er noget klin tet. Af denne Sort Rug haves paa Magazinerne omtrent 60 Tdr., som min Fuldmægtig først skulde lade sælge ved Auctionen, og, saafremt man ønskede meere, da var det ham tilladt, efter den anden medhavende Prøve, som var renere Korn, at lade sælge 20 a 30 Tdr. Det er en ubegribelig Ligegyldighed af Fuldmægtig Juul, at han, uden nøiagtig at undersøge de medhavende Rugprøver, kunde vælge imellem disse; men dette er skeet, og han har taget feil af Prøverne, hvilket senere har viist sig; thi Dagen efter Auctionen, da Udmaalingen var bestemt, meldte Kornmaaleren mig om Aftenen, at Auctionsgjæsterne ikke ville modtage den Rug, som han havde Ordre at udlevere og som troedes at være solgt, men at disse vare i Besiddelse af Prøven til den anden renere Rug, efter hvilken Auctionen havde været fremmet. Man eftersaae nu den tilbageblevne Rugprøve og overbeviste sig om Feiltagelsen. Hvad var rimmeligere, end at Juul, som i min Sygdom forebragte Hr. Kammerjunker Raben disse indtrufne Omstændigheder, erholdt en dobbelt Jrettesættelse? Jmidlertid var Sagen ei hermed afgjort, Kjøberne kunde og burde ikke komme til at lide ved en Andens Uagtsomhed; altsaa tilstod Hr. Kammerjunkeren, paa min Anmodning, Udmaalingen af den Rug som Prøven tilhørte; ved hvilken Leilighed jeg for at oplyse de Vedkommende om Sagens Sammenhæng, lod min Fuldmægtig tage til Nyested; Alt blev paa denne Maade bragt i Orden, og man formodede ikke, efter saaledes at have underrettet de Vedkommende at noget Menneske ville nære og i et offentlig Blad yttre Tanken om det nedrigste og foragteligste Bedragerie, der ene og allene har havt de største Ubehageligheder til Følge for det Menneske, som har viist Uagtsomheden; men det er jo rimeligt, at den Mand, som griber en saa slet Leilighed til offentlig at fremsætte den meest nedværdigende Yttring ogsaa maae finde en Vinding i at styrte eller i det mindste forsøge at forstyrre et ungt Menneskes Lykke; hvilket de Ubekiendte altid maae have kundet tænke dem at blive Følgen af deres uhonette offentliggjorte Tænkemaade. - J øvrigt begriber jeg ikke, hvad den omhandlede Kornauction kan have at bestille med de forskjellige Jldebrande her paa Godserne. Auctionen er afholdt fordi man vilde sælge Kornet, og anden Hensigt har aldrig været foregivet.